כללי זכויות הסטודנט (התאמות עקב טיפולי פוריות, היריון, לידה, אימוץ או קבלת ילד למשמורת או אומנה)

{{ח:התחלה}}
{{ח:כותרת|כללי זכויות הסטודנט (התאמות עקב טיפולי פוריות, היריון, לידה, אימוץ או קבלת ילד למשמורת או אומנה), התשע״ב–2012}}

{{ח:פתיח-התחלה}}
{{ח:תיבה|ק״ת תשע״ב, 1081|כללי זכויות הסטודנט (התאמות עקב טיפולי פוריות, היריון, לידה, אימוץ או קבלת ילד למשמורת או אומנה)|https://olaw.org.il/takanot/takanot-7113.pdf}}; {{ח:תיבה|תשע״ח, 2690|תיקון|https://olaw.org.il/takanot/takanot-8063.pdf}}; {{ח:תיבה|תשפ״ה, 1730|תיקון|https://olaw.org.il/takanot/takanot-11863.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק זכויות הסטודנט#סעיף 19ב|סעיף 19ב}} {{ח:חיצוני|חוק זכויות הסטודנט|לחוק זכויות הסטודנט, התשס״ז–2007}} (להלן – החוק), קובעת בזה המועצה להשכלה גבוהה כללים בדבר התאמות עקב טיפולי פוריות, היריון, לידה, אימוץ או קבלת ילד למשמורת או אומנה, שלפיהם יקבע מוסד הוראות בדבר התאמות כמפורט להלן:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: רכז התאמות}}

{{ח:פנימי|פרק ג|פרק ג׳: בקשה להתאמות}}

{{ח:פנימי|פרק ד|פרק ד׳: התאמות}}

{{ח:פנימי|פרק ה|פרק ה׳: כללי}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”דרישה מוקדמת“ – השתתפות בקורס, בחינה או מטלה המהווים תנאי להשתתפות בקורס אחר, בחינה אחרת או מטלה אחרת או לקבלה לשנת לימודים מתקדמת;
{{ח:ת|סוג=הגדרה}} ”הוראות המוסד“ – הוראות בדבר התאמות אשר קבע המוסד לפי כללים אלה, לאחר התייעצות עם נציגי אגודת הסטודנטים של המוסד;
{{ח:ת|סוג=הגדרה}} ”היעדרות בשל אירוע מזכה“ – היעדרות כמפורט {{ח:חיצוני|חוק זכויות הסטודנט#סעיף 19ב|בסעיף 19ב(ג) לחוק}} בשל אחת הסיבות המנויות {{ח:חיצוני|חוק זכויות הסטודנט#סעיף 19ב|בסעיף 19ב(א) בו}}, לתקופה של 21 ימים לפחות במהלך סמסטר;
{{ח:ת|סוג=הגדרה}} ”מוסד“ – כהגדרתו {{ח:חיצוני|חוק זכויות הסטודנט#סעיף 1|בפסקאות (1) עד (4), (6) ו־(7) של סעיף 1 לחוק}}, למעט מכינה במסגרת מוסד המנוי {{ח:חיצוני|חוק זכויות הסטודנט#סעיף 1|בפסקה (5)}};
{{ח:ת|סוג=הגדרה}} ”מטלה“ – תרגיל, עבודה, עבודה סמינריונית, פרויקט או רפרט;
{{ח:ת|סוג=הגדרה}} ”תואר מתקדם“ – תואר אקדמי שני או שלישי.

{{ח:קטע2|פרק ב|פרק ב׳: רכז התאמות}}

{{ח:סעיף|2|רכז התאמות ותפקידיו}}
{{ח:תת|(א)}} מוסד ימנה רכז התאמות לשם יישום הוראות המוסד.
{{ח:תת|(ב)}} המוסד יביא לידיעת הסטודנטים את שם רכז ההתאמות ואת הפרטים הדרושים לשם פנייה אליו.
{{ח:תת|(ג)}} תפקידי רכז ההתאמות יהיו אלה:
{{ח:תתת|(1)}} קביעת ההתאמות לסטודנטים לפי הוראות המוסד ובתיאום עם המרצה, לאחר קבלת בקשה להתאמות לפי {{ח:פנימי|פרק ג|פרק ג׳}};
{{ח:תתת|(2)}} מעקב אחר ביצוע ההתאמות ותיאום עם הגורמים הרלוונטיים במוסד לצורך ביצוען;
{{ח:תתת|(3)}} טיפול בתלונות סטודנטים בנושא ביצוע ההתאמות.
{{ח:תת|(ד)}} רכז ההתאמות ישמור על חסיון המסמכים הרפואיים שיועברו אליו.

{{ח:קטע2|פרק ג|פרק ג׳: בקשה להתאמות}}

{{ח:סעיף|3|הגשת בקשה להתאמות}}
{{ח:תת|(א)}} מוסד יקבע נוהל להגשת הבקשה להתאמות.
{{ח:תת|(ב)}} סטודנט המבקש לקבל התאמות לפי הוראות המוסד יגיש בקשה להתאמות לרכז ההתאמות במוסד.

{{ח:קטע2|פרק ד|פרק ד׳: התאמות}}

{{ח:סעיף|4|היעדרות משיעורים ודחיית לימודים|תיקון: תשע״ח, תשפ״ה}}
{{ח:תת|(א)}} סטודנטית זכאית להיעדר בשל טיפולי פוריות או היריון מ־30% מכלל השיעורים בכל קורס שחלה בו חובת נוכחות.
{{ח:תת|(א1)}} סטודנט לאחר לידה, אימוץ או קבלת ילד למשמורת או אומנה זכאי להיעדר מ־30% מכלל השיעורים בכל קורס שחלה בו חובת נוכחות לתקופה של 15 שבועות מיום הלידה, אימוץ או קבלת ילד למשמורת או אומנה; על אף האמור, סטודנטית שילדה זכאית להיעדרות חלופית מכלל השיעורים שחלה בהם חובת נוכחות לתקופה של שישה שבועות מיום הלידה, לפי שיעור ההיעדרות הגבוה מביניהם.
{{ח:תת|(א2)}} סטודנט לאחר לידה, אימוץ או קבלת ילד למשמורת או אומנה, יהיה זכאי להיעדרות נוספת של 10% מכלל השיעורים בכל קורס שחלה בו חובת נוכחות בעבור טיפול בתינוק בשנת חייו הראשונה.
{{ח:תת|(ב)}} במקרה שבו זכאי הסטודנט להיעדר גם מסיבה אחרת, ייקבע שיעור ההיעדרות הכולל בהתאם לנוהלי המוסד, ובלבד שלא יפחת מהשיעורים הקבועים בסעיפים קטנים (א) עד (א2), לפי העניין.
{{ח:תת|(ג)}} מוסד יאפשר לסטודנט שנעדר בשל אירוע מזכה, לדחות קורס ולחזור עליו בלא תשלום נוסף בתנאי שעדיין לא נבחן.

{{ח:סעיף|5|מטלות}}
{{ח:ת}} סטודנט שנעדר בשל אירוע מזכה במועד שנקבע להגשת מטלה או בסמוך לו, יוכל להגיש את המטלה או מטלה חלופית, בהתאם להחלטת המרצה, בתוך שבעה שבועות לאחר תום תקופת ההיעדרות.

{{ח:סעיף|6|מעבדות, סמינריונים, סדנאות, סיורים והכשרה מעשית}}
{{ח:תת|(א)}} מוסד יאפשר לסטודנט שנעדר בשל אירוע מזכה מקורס במעבדה, סמינריון, סיור, סדנה או הכשרה מעשית להשלים את שהחסיר או יפטור אותו משתתפותו, או יאפשר את השתתפותו בהם במועד מאוחר יותר, בהתייחס בין השאר, למהות הקורס ובתיאום עם המרצה הנוגע בדבר; המוסד יפעל לקביעת נהלים בעניין זה ולפרסומם.
{{ח:תת|(ב)}} מוסד יפרסם מידע על החומרים שמשתמשים בהם במעבדות, העלולים להיות גורמי סיכון לנשים בהיריון או לנשים מניקות ויאפשר לסטודנטיות כאמור לדחות את ההשתפות במעבדות שיש בהן שימוש בחומרים מן הסוג האמור למועד מאוחר לאחר ההיריון או ההנקה.

{{ח:סעיף|7|בחינה}}
{{ח:תת|(א)}} סטודנט שנעדר מבחינה בשל אירוע מזכה, זכאי להיבחן במועד נוסף אחר במסגרת המועדים המקובלים במוסד.
{{ח:תת|(ב)}} סטודנט לאחר לידה, אימוץ או קבלת ילד למשמורת, שנעדר מבחינה בתקופה של עד 14 שבועות מיום הלידה, האימוץ או קבלת ילד למשמורת, זכאי להיבחן במועד נוסף אחר במסגרת המועדים המקובלים במוסד.
{{ח:תת|(ג)}} סטודנטית בהיריון זכאית לצאת לשירותים במהלך הבחינה.
{{ח:תת|(ד)}} סטודנטית בהיריון זכאית לתוספת זמן בבחינה שלא תפחת מ־25% ממשך זמן הבחינה.
{{ח:תת|(ה)}} במקרה שבו זכאית סטודנטית בהיריון לתוספת זמן גם מסיבה אחרת, ייקבע שיעור התוספת הכולל בהתאם לנוהלי המוסד, ובלבד שלא יפחת מ־25%.

{{ח:סעיף|8|היעדרות מבחינה או מטלה המהווה דרישה מוקדמת}}
{{ח:ת}} סטודנט שנעדר בשל אירוע מזכה מבחינה של קורס או שבשל היעדרותו לא הגיש מטלה בקורס המהווה דרישה מוקדמת, זכאי ללמוד על תנאי בקורס המתקדם או בשנה המתקדמת עד להשלמת הבחינה או המטלה בהתאם לזכאותו לפי כללים אלה.

{{ח:סעיף|9|הארכת לימודים}}
{{ח:ת}} סטודנט שנעדר בשל אירוע מזכה יהיה זכאי להאריך את לימודיו בשני סמסטרים, בלי שיחויב בשכר לימוד או בכל תשלום נוסף בשל הארכה זו.

{{ח:סעיף|10|חניה בקמפוס או בסביבתו}}
{{ח:ת}} מוסד יאפשר לסטודנטית, מהחודש השביעי להיריונה עד חודש לאחר הלידה, לחנות, בלא תשלום, בקרבה למקום הלימודים.

{{ח:סעיף|11|מלגה למחקר כללים|תיקון: תשע״ח}}
{{ח:תת|(א)}} לא תופסק מלגה לסטודנט לתואר מתקדם בתקופה שנעדר בשל אירוע מזכה; מוסד רשאי להגביל את התקופה שבמהלכה תשולם המלגה ל־15 שבועות.
{{ח:תת|(ב)}} עם תום תקופת המלגה יהיה הסטודנט זכאי להארכה של המלגה לתקופה השווה לתקופת היעדרותו בתשלום.
{{ח:תת|(ג)}} תשלום המלגה בתקופת ההיעדרות וההארכה יהיה באחריות המוסד.

{{ח:סעיף|12|תשתיות}}
{{ח:ת}} מוסד יקצה בקמפוס –
{{ח:תת|(1)}} מקומות ישיבה מתאימים לסטודנטיות בהיריון שיאפשרו נוחות ישיבה וכתיבה;
{{ח:תת|(2)}} חדר או בהתאם לצורך כמה חדרים, לצורך הנקה; חדר ההנקה יצויד במקום ישיבה נוח, שקע חשמל, מקרר, משטח החתלה ובקרבת מקום גם כיור מים;
{{ח:תת|(3)}} משטחי החתלה ברחבי המוסד, ככל שנדרש, ויפרסם את מקומם.

{{ח:סעיף|13|בני זוג}}
{{ח:תת|(א)}} בן או בת זוג של סטודנט שנעדר בשל אירוע מזכה שהתרחש במהלך הסמסטר, שהוא עצמו סטודנט, יהיה פטור מנוכחות בשיעורים למשך שבוע ימים.
{{ח:תת|(ב)}} בן זוג של סטודנטית לאחר לידה שנעדר מבחינה שנערכה במהלך שלושה שבועות מיום הלידה, יהיה זכאי למועד בחינה נוסף במסגרת המועדים המקובלים במוסד.

{{ח:סעיף|14|פרסים ומענקי הצטיינות}}
{{ח:ת}} פרסים, מלגות ומענקי הצטיינות מן המוסד, שאמת המידה להענקתם היא משך תקופת הלימודים, יחושבו לסטודנט שנעדר בשל אירוע מזכה בהפחתה של תקופת היעדרותו.

{{ח:סעיף|15|צילום}}
{{ח:ת}} סטודנט שנעדר בשל אירוע מזכה זכאי להטבה שוות ערך ל־20 צילומים או הדפסות של חומר לימודים שהפסיד, בעד כל יום לימודים שבו נעדר.

{{ח:קטע2|פרק ה|פרק ה׳: כללי}}

{{ח:סעיף|16|פרסום}}
{{ח:תת|(א)}} מוסד יפרסם בכל שנה בשנתון או בידיעון ובאתר האינטרנט שלו את הכללים והדרכים לקבלת השירותים המיוחדים לפי כללים אלה.
{{ח:תת|(ב)}} רכז ההתאמות יביא בפתיחת כל שנה את עיקרי המסמך, לידיעת חברי הסגל האקדמי והמינהלי.

{{ח:סעיף|17|קביעת מועד הוראות מוסד}}
{{ח:ת}} הוראות מוסד לפי כללים אלה ייקבעו לא יאוחר ממועד פתיחת שנת הלימודים התשע״ג.

{{ח:חתימות|כ״ח בשבט התשע״ב (21 בפברואר 2012)}}
* '''גדעון סער'''
יושב ראש המועצה להשכלה גבוהה
{{ח:סוגר}}
{{ח:סוף}}
[[קטגוריה:בוט חוקים]]